open-index/open-wikipedia-markdown huggingface dataset:
Gambijos demografija

Šiame straipsnyje pateikiami statistiniai duomenys apie **[[Gambija|Gambijos]] demografiją**.

**Gyventojų skaičius:** 1 824 158 (2010 m. apskaičiavimai) 

**Struktūra pagal amžių:**
* *0-14 m.:* 43,6 %
* *15-64 m.:* 53,5 %
* *65 m. ir vyresni:* 2,8 % (2010 m. apsk.)
 
**Gyventojų amžiaus [[mediana]]:**
* *bendras:* 18 m.
* *vyrų:* 17,9 m.
* *moterų:* 18,2 m. (2010 m. apsk.)

**Metinis populiacijos prieaugis:** 2,528 % (2010 m. apsk.)

**Gimstamumas:** 37,31 gimimų/1000 gyv. per metus (2010 m. apsk.)

**Mirtingumas:** 12,03 mirčių/1000 gyv. per metus (2010 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): 0 migrantų/1000 gyv. (2010 m. apsk.)

**Miestuose gyvenančių žmonių procentas:** 57 % (2008 m. apsk.)

**Miestuose gyvenančių žmonių procento metinis kitimas:** 4,2 % (2005 m. apsk.)

**Lyčių pasiskirstymas**:
* *Gimimo metu:* 1,03 vyro vienai moteriai
* *Jaunesniems nei 15 metų:* 1,01 vyro vienai moteriai
* *15-64 metų:* 0,98 vyro vienai moteriai
* *65 metų ir vyresniems:* 0,98 vyro vienai moteriai
* *Visai populiacijai:* 1 vyras vienai moteriai (2010 apsk.)

**Kūdikių mirtingumas per pirmuosius gyvenimo metus:** 67,49 mirusiųjų/1000 gimimų (2010 apsk.)

**[[Vidutinė gyvenimo trukmė]]:**
* *bendra:* 54,07 m.
* *vyrų:* 52,32 m.
* *moterų:* 55,86 m. (2010 apsk.) 

**15 m. ir vyresnių gyventojų [[raštingumas]]:**
* *bendras:* 40,1 %
* *vyrų:* 47,8 %
* *moterų:* 32,8 % (2002 m.)

## Šaltiniai

* CŽV pasaulio faktų knyga: Gambija (angliškai) 

## Taip pat skaitykite
* Sąrašas:Gambijos miestai
Džilijas

**Džilijas** () – Italijos sala Tirėnų jūroje, prie Toskanos krantų, priklauso Groseto provincijai. Plotas 23,8 km².

Nuo žemyno salą skiria 16 km pločio sąsiauris. Paviršius kalnuotas, sudarytas iš granito, krantai daug kur statūs, skardingi, vietomis įsiterpia vaizdingos įlankėlės. Aukščiausia vieta – Podžio dela Pagana (496 m). Džiliją dengia subtropikų kietalapiai krūmynai bei pinijų giraitės.

Saloje gyvena 1458 gyventojai (2009 m.), kurie susitelkę Kampesės kaime. Verčiamasi vynuogininkyste, vyno gamyba bei turizmu. Yra išlikusi I-II a. romėnų vila, Džilijo Šv. Petro Apaštalo bažnyčia bei pilis.

2012 m. sala pateko į žiniasklaidos akiratį dėl kruizinio laivo Costa Concordia avarijos, kai laivas užplaukė ant seklumos. 2014 m. liepos mėn. laivas buvo iškeltas ir nuplukdytas į Genujos uostą išardymui.

## Šaltiniai
Bolsena

**Bolsena** () – vulkaninės kilmės ežeras vidurio Italijoje, Lacijuje, Viterbo provincijoje. Ilgis šiaurės-pietų kryptimi 13 km, plotis iki 11 km. Bolsena susidarė prieš 370 tūkst. metų, sugriuvus Vulsinio ugnikalnio masyvui į gilų vandeningąjį sluoksnį. Dar romėnų laikais kalderoje vyko vulkaniniai procesai. Ežere yra dvi salos – Bisentina (17 ha) ir Martana.

Bolseno ežeras yra maitinamas kritulių ir požeminio vandens, iš jo išteka viena upė – Marta, kuri įteka į Tirėnų jūrą.

Prie ežero įsikūrę keletas miestelių: Bolsena, Marta, Kapodimontė ir kt. Bolsenos pakrantės buvo svarbus Etrurijos regionas, prie ežero stovėjo etruskų miestas Velusna (). Romėnai pagal jį ežerą vadino *Lacus Volsinii*.
Gran Paradizas

**Gran Paradizas** (, ) – kalnų masyvas Alpėse, šiaurės vakarų Italijoje, tarp Pjemonto ir Aostos Slėnio, prie Prancūzijos sienos. Aukštis – 4061 m. Gran Paradizas yra vienintelis Italijos kalnas viršijantis 4000 m aukštį, kuris yra vien tik Italijos teritorijoje.

Kalnas ir jo apylinkės įeina į Gran Paradizo nacionalinį parką.

Į Gran Paradizą pirmą kartą įkopta 1860 m. rugsėjo 4 d., tai padarė ekspedicija, kurią sudarė J. Cowell, W. Dundas, J. Payot ir J. Tairraz.

## Šaltiniai
Punta La Marmora

**Punta La Marmora** (), vietinių vadinamas *Perdas Caprias* – Sardinijos (Italija) aukščiausia viršukalnė. Aukštis – 1834 m. Yra salos rytinėje dalyje, Dženardžentu kalnų masyve.

Kalnas pavadintas pjemontiečių geografo Alberto Ferrero della Marmora garbei.
Virmantas Lemežis

**Virmantas Lemežis** (g. 1980 m. birželio 7 d.) – Lietuvos futbolininkas, treneris.

Karjerą pradėjo Vilniaus „Žalgirio“ dublerių komandoje (kuri tuo metu vadinosi Vilniaus „Geležiniu Vilku“), vėliau iki 2007 m. su nedidele pertrauka žaidė Vilniaus „Žalgirio“ pagrindinėje komandoje. 2001–2003 m. žaidė Plocko „Wisła“ klubo komandoje (iki 2002 m. klubas vadinosi Plocko „Orlen“). 2005 m. sirgalių pripažintas geriausio Vilniaus "Žalgirio" sezono žaidėju.

Yra žaidęs Lietuvos jaunimo iki 21 m. komandoje. 2005 m. kovo 15 d. debiutavo Lietuvos vyrų futbolo rinktinėje Kaune rungtynėse prieš Baltarusijos rinktinę. Iš viso rinktinėje sužaidė dvejas rungtynes.

Sportininko karjerą baigė 2014 m. FK Trakų klube.

Dirbo FK Trakai (dabar FK Riteriai) futbolo klubo sistemoje dirbo nuo 2010 m. Užėmė klubo „Talentų futbolo akademijos“ direktoriaus pareigas ėjo nuo pat jos įsikūrimo 2012 m. 2017 m. tapo FK Riteriai sporto direktoriumi.  atsistatydino iš abejų pareigų.

## Pasiekimai
* A lygos čempionas: 1999 m.
* LFF taurės laimėtojas: 2003 m.

## Išnašos

## Nuorodos
*
Vingis

**Vingis** – Vilniaus miesto dalis, esanti į vakarus nuo miesto centro, kairiajame Neries krante priešais Lukiškes. Didžiąją vietovės dalį užima Vingio parkas. Išlikusi Repnino koplyčia (pastatyta 1800 m.; kultūros paminklas).

## Istorija

XVI a. vietovė vadinta ***Jėzuitų Lukiškėmis***. Apie 1800 m. jos imtos vadinti ***Vingiu*** arba ***Zakretu***. XIX a. viduryje minimas Vingio dvaras. 1905 m. Rudaminos valsčiaus Zakreto dvare gyveno 1670 žmonių. 1931 m. – 54 gyventojai.

## Šaltiniai

## Nuorodos
* 
* 
* Vingio dvaras
Lietuvos radijo ir televizijos centras

**Lietuvos radijo ir televizijos centras (LRTC)**, kitaip vadinamas **Telecentru** – telekomunikacijų srities bendrovė Lietuvoje. 

## Istorija
Savo veiklos pradžia LRTC laiko 1926 m. birželio 12 d., kai pirmą kartą iš Kauno radijo stoties buvo išsiųsti lietuviško radijo garsai. Televizijos programų siuntimo paslaugos buvo pradėtos teikti 1957 m. balandžio 30 d. Telecentras yra valstybės valdoma akcinė bendrovė, priskirta Susisiekimo ministerijos kuruojamų veiklų sričiai.

## Veikla
Telecentras eksploatuoja didžiausius radijo ir televizijos programų siuntimo tinklus Lietuvoje – tiek antžeminės analoginės televizijos, tiek ir antžeminės skaitmeninės televizijos (DVB-T). TV programų glaudinimo standartą MPEG-4 AVC/H.264 bendrovė pradėjo naudoti 2006 m. Jį įdiegus, atsirado galimybė vienu DVB-T tinklu transliuoti 10 kokybiškų skaitmeninės TV programų. Be to, naudojant šį standartą galima transliuoti ir didelės raiškos TV programas.
Telecentras yra Pasaulinio „WiMAX“ forumo narys. 2009 m. bendrovė pirmoji Europos Sąjungoje pradėjo naudoti 4G mobiliojo ryšio „WiMAX“ tinklą interneto paslaugoms teikti.

## Paslaugos

Bendrovė teikia radijo ir televizijos programų siuntimo Lietuvos gyventojams, duomenų perdavimo, tinklų sujungimo, telefonijos ir kitas paslaugas. Nuo 2001 m. bendrovė teikia belaidžio interneto „Erdvės“, nuo 2009 m. – mobiliojo 4G interneto MEZON paslaugas.
Telecentrui priklauso aukščiausias šalies statinys Vilniaus televizijos bokštas (326,5 m). Televizijos bokšto viduje ir išorinėje dalyje sumontuoti įrenginiai, kuriais siunčiami radijo ir televizijos signalai, perduodami duomenys interneto ir kt. paslaugoms teikti.

## Išnašos

## Nuorodos

* Oficiali svetainė
Kauno arklinis tramvajus

**Kauno arklinis tramvajus** (liaudyje žinomas kaip ***konkė***) – susisiekimo priemonė, 1892–1929 m. veikusi Kaune. Tai arklinis tramvajus – arklių traukiamas vagonėlis ant bėgių. Lietuvoje dar veikė Vilniaus arklinis tramvajus.

## Istorija

Lietuvoje iki XIX a. vidurio ilgą laiką keleivius vežė arklių traukiami vežimai. Žmonių susisiekimui ir prekių gabenimui buvo naudojami dvikinkiai vežimai, vadinamieji brikai, arba vienkinkiai valstiečių vežimai. Turtingieji važinėjo karietomis, jodinėjo arkliais. Didesnius miestus nuo 1863 m. sujungė pirmosios techninio transporto – geležinkelio atkarpos Sankt Peterburgo–Varšuvos geležinkelis ir jo atšakos.

XIX a. viduryje gausėjant gyventojų, Kaune pirmiausia pasirodė keturių arklių traukiami diližanai, kursavę nuo Kauno geležinkelio stoties iki Rotušės aikštės. Diližanai vežė iki 10 žmonių, kelionės trukdavo apie 30 minučių.

Augant miestui, tuometinė Kauno miesto valdyba 1887 m. sudarė koncesijos susitarimą su Belgijos inžinieriumi E. Diuponu įrengti arklių traukiamą tramvajų. Inžinieriumi paskirtas Edmundas Emilijonas Frykas. 1892 m. gegužės 24 d. Kauno gubernatorius N. M. Klinkenbergas oficialiai Rotušės aikštėje atidarė tramvajaus liniją, ėjusią nuo Rotušės aikštės dabartinėmis Vilniaus, Birštono, Laisvės alėja, Gedimino, Griunvaldo gatvėmis, Vytauto prospektu iki Kauno geležinkelio stoties. Atidarymas vyko trečiadienį, šventikas pašventino visus konkės įrengimus, pastatus ir pačią konkę. Ponai susėdo į vagoną ir raitų žandarų lydimi nuvažiavo iki stoties ir vėl atgal iki rotušės. Koncesijos savininkas E. Diuponas rotušėje suruošė užkandžius. Kitą dieną, gegužės 25 d. 8:00 tramvajus pradėjo reguliarius reisus. Nors kelionė buvo pigi, bet jau per pirmą dieną buvo surinkta 347 rublių pajamų.

Ilgainiui, Kaune pasirodžius lengviesiems automobiliams, Kauno siaurajam geležinkeliui (1919 m.) ir autobusams (1924 m.), arklinis tramvajus prarado populiarumą, tapo net pajuokų ir anekdotų objektu, dažnų nelaimingų įvykių priežastimi. 1929 m. balandžio 15 d. Kauno arklinis tramvajus buvo iškilmingai uždarytas. Vietoje arklių tramvajaus ėmė kursuoti miesto autobusai, kurių eksploataciją 1930 m. iš privačių bendrovių perėmė Kauno miesto savivaldybė, išplėtusi ne tik autobusų parką, bet ir maršrutų skaičių. Autobusai tapo pigiausia miesto viešojo transporto priemone.

Iš viso Kauno arklinis tramvajus veikė 36 metus, 10 mėnesių, 9 dienas, 4 valandas. Per tą laiką buvo pervežta 99 mln. keleivių.


Konkės laidotuvių kaune momentai-05.jpg
Konkės laidotuvių kaune momentai-04.jpg
Konkės laidotuvių kaune momentai-02.jpg
Konkės laidotuvių kaune momentai-03.jpg
Konkės laidotuvių kaune momentai.jpg


## Elektrinis tramvajus

1929 m. buvo siūloma įrengti Kaune elektrinį tramvajų, kurio įrengimas būtų kainavęs apie 4,5 milijono litų. Buvo planuojama, kad elektriniam tramvajui būtų užtekę 18 vagonų, o rekomenduojamos trasos – Rotušė–Panemunė ir Rotušė–Ukmergės gatvė. Dėl lėšų stokos šis projektas liko neįgyvendintas.

## Šaltiniai
Maumoon Abdul Gayoom

**Maumunas Abdul Gajunas** (mald. މައުމޫނު އަބްދުލް ގައްޔޫމް) (g. 1937 m. gruodžio 29 d., Malė, Maldyvai) – Maldyvų prezidentas, pareigas ėjęs nuo 1978 m. lapkričio 11 d. iki 2008 m. lapkričio 11 d.

Nekartą buvo suimtas už ankstesnio prezidento Ibrahimo Nasiro kritiką. Nuo 1977 m. kovo 29 d. – transporto ministras. 1978 m. parlamentas išrinko Maldyvų prezidentu, po to išrinktas visuotiniame referendume. Nuo to karto buvo perrinktas 5 kartus. 2007 m. organizavo ir laimėjo referendumą, kuris šalyje įteisino tiesioginius rinkimus. Iki 2004 m. rugsėjo 1 d. buvo šalies gynybos ir finansų ministru. buvo kritikuojamas dėl diktatoriškų valstybės valdymo metodų. 2008 m. lapkritį, antrajame ture pralaimėjo prezidento rinkimus opozicijos kandidatui Mohamedui Našidui.

## Nuorodos
* Oficialus Maldyvų prezidentūros tinklalapis 

|-
Europos treko čempionatas

**Europos treko čempionatas** – Europos šalių dviračių sporto uždarų patalpų treko varžybos. Varžybas rengia Europos dviračių sporto sąjunga. Nuo 2010 m. pradėti rengti saugusiųjų čempionatai.
2012 m. čempionatas vyko Panevėžyje.

## Čempionatai
### Elito čempionatai

## Medalių lentelė
Skaičiuojami tik elito čempionatuose pelnyti medaliai

## Lietuvos medaliai
*2010: Pruškuvas
** – Simona Krupeckaitė, moterų keirinas.
** – Vaida Pikauskaitė, Vilija Sereikaitė ir Aušrinė Trebaitė, moterų komandinis persekiojimas.
** – Simona Krupeckaitė, moterų sprintas.
*2012: Panevėžys
** – Simona Krupeckaitė ir Gintarė Gaivenytė, moterų komandinis sprintas.
** – Simona Krupeckaitė, moterų keirinas.
** – Vaida Pikauskaitė, Vilija Sereikaitė ir Aušrinė Trebaitė, moterų komandinis persekiojimas.
** – Aušrinė Trebaitė, moterų omniumas.
** – Gediminas Bagdonas, vyrų omniumas.
** – Simona Krupeckaitė, moterų sprintas.
*2014: Gvadelupė
** – Vilija Sereikaitė, moterų individualus persekiojimas.
*2015: Grenchenas
** – Aušrinė Trebaitė, moterų omniumas.
*2017: Berlynas
** – Simona Krupeckaitė, moterų keirinas.
*2020: Plovdivas
** – Vasilijus Lendel, vyrų sprintas.

## Šaltiniai
Nusarijos kalnai

**Nusarijos kalnai** arba **Ansarija** (), dar vadinami **Alavių kalnais** bei **Pakrantės kalnagūbriu** – kalnų masyvas vakarų Sirijoje, prie Viduržemio jūros. Ilgis (iš šiaurės į pietus) 130 km, plotis iki 32 km, didžiausias aukštis 1562 m (Nabi Juniso k.).

Kalnai susidarę iš klinčių, būdingos plokščios viršūnės. Nusarijos kalnų rytinėje papėdėje yra Gabo tektoninė įduba; ja teka Asi upė (į Viduržemio jūrą).

Vakariniai šlaitai drėgni, derlingi, tuo tarpu rytiniai sausi, retai apgyvendinti.

## Šaltiniai
Antilibanas

**Antilibanas**, vietinių vadinami **Džebel aš Šarki** ( – „Rytų Libano kalnai“) – kalnų masyvas, skiriantis Siriją ir Libaną. Ilgis (pietvakarių-šiaurės rytų kryptimi) apie 150 km. Didžiausias aukštis – 2814 m (Hermono kalnas). Pietuose Antilibanas pereina į Golano aukštumas, šiaurėje tektoninis lūžis skiria nuo Nusarijos kalnų. Vakaruose stačiais šlaitais leidžiasi į tektoninę įdubą – Bekos slėnį – kuri skiria Antilibaną nuo Libano kalnų.

Kalnai susidarę iš klinties, smiltainio ir vulkaninių uolienų, reiškiasi karstiniai reiškiniai. Būdinga skurdi pusdykumių augalija (ypač rytuose); vakariniuose šlaituose ir slėniuose kai kur auga visžaliai ąžuolynai.

## Šaltiniai
Romos metropolitenas

**Romos [[metropolitenas]]** (it. *Metropolitana di Roma*) atidarytas 1955 m. ir šiuo metu turi trislinijas – A, B ir C. A ir B linijų kelias eina X pavidalu, o jos susikerta Romos Termini geležinkelio stotyje. 2014 m. pabaigoje atidaryta C linija – pirmoji visiškai automatizuota metro linija mieste.

Planuose buvo pradėti ir D linijos statybas, tačiau kol kas tai sustabdyta.

Skaičiuojama, kad per dieną Romos metro pasinaudoja 750 000 keleivių, o per metus – 279 000 000.

## Linijos

Po 2018 m. atnaujinimų Romos metro linijose iš viso yra 75 stotelės, o visa sistema sudaro 61 km.

Nepaisant savo pavadinimo, B linija buvo pastatyta pirmiau už A liniją. B linija buvo pradėta stayti 1948 m., o baigta – 1955 m. vasario 9 dieną. Ją oficialiai atidarė tuometinis šalies prezidentas Luigi Einaudi. B liniją sudaro 22 stotelės.

A linija buvo pradėta statyti 1964 m., o pradėta veikti tik 1980 m. vasario mėnesį. Ją sudaro 27 stotelės.

2014 m. lapkričio 9 d. atidaryta C linija – pirmoji visiškai automatizuota metro linija Romoje. 2015 ir 2020 m. bus baigtos paskutinės C linijos dalys.

## Ateities projektai
2011 m. buvo pradėta rengti ir dar viena metro linija – D linija. Šią liniją sudarys 22 stotelės ir bus 22 km ilgio. Kol kas statybos nėra pradėtos.

## 2006 m. metro avarija
2006 m. spalio 17 dieną 9:37 vietos laiku Romos metro A linijoje įvyko avarija. Į *Vittorio Emanuele* stotelėje keleivius išlaipinti sustojusį metro atsitrenkė kitas metro. Per avariją žuvo viena 30 m. moteris ir buvo sužeisti 145 asmenys. Dauguma iš jų buvo sunkios būklės.

Manoma, kad šią avariją sukėlė metro vairuotojo ir kontrolės centro nesusikalbėjimas.

## Nuorodos
* Romos metro svetainė (italų kalba)

## Šaltiniai
Vanuatu nacionalinė biblioteka

**Vanuatu nacionalinė biblioteka** – biblioteka, esanti Vanuatu kultūros centre, kuris įsukūręs Port Viloje (Vanuatu). Bibliotekoje saugoma apie 15 tūkst. knygų ir atliekamos dvi funkcijos: nacionalinės svarbos specialių ir retų dokumentų saugojimas, taip pat viešosios bibliotekos funkcija. Biblioteka įsteigta 2004 m. balandį.

Bibliotekoje yra dvi „specialios kolekcijos“, viena skirta Vanuatu, o antroji – kitoms Ramiojo vandenyno saloms. Bibliotekoje saugoma apie 500 retų eksponatų susijusių su Vannuatu, kurių didžiąją dalį sudaro retų knygų kolekcija. „Reti ir specialūs“ eksponatai apima „antropologinę ir archeologinę medžiagą, meno kūrinius ir medžiagą apie juos, autobiografinius užrašus ir biografijas, didelį skyrių darbų apie Vanuatu kalbas, misijų istorijas, žodines tradicijas, kultūrinius, istorinius ir politinius dokumentus, žurnalus, laikraščius ir periodinius leidinius“.

Vyriausiojo bibliotekininko pareigas užima Anne Naupa.

## Šaltiniai
Bardys

**Bardys** (; mirė 1274 m. ar anksčiau) – XIII a. 3 ketvirčio lietuvių kunigaikštis. Minimas Ipatijaus metraštyje kaip vienas iš Traidenio brolių. Ten apibūdinamas kaip tvirtas stačiatikis (su broliais Sirpučiu, Liesiu ir Svelkeniu (Svalkeniu)). Traideniui pašalinus Švarną ir 1269 m. tapus Lietuvos didžiuoju kunigaikščiu, padėjo jam kariauti su Voluinės kunigaikščiu Vladimiru. Per karą žuvo.

## Šaltiniai
Elijaus knyga

**Elijaus knyga** () – 2010 m. JAV sukurtas postapokaliptinis veiksmo filmas, režisuotas brolių Alberto ir Aleno Hugesų. Filme vaidina Denzelis Vašingtonas, Garis Oldmanas, Mila Kunis ir kiti. 2010 m. kovo duomenimis, filmas surinko 157 091 718 JAV dolerius pajamų.

Filmas pradėtas kurti 2009 m. vasario mėnesį, filmavimas vyko Naujoje Meksikoje. Kino teatrus pasiekė 2010 m. liepos 15 d. Filmą finansavo „Alcon Entertainment“ ir kūrė kartu su „Silver Pictures“, o platino Warner Bros. (JAV) ir „Summit Entertainment“ (tarptautiniu mastu).

## Siužetas

Filme pasakojama apie laikotarpį, kuomet Žemė yra ištuštėjusi po gamtinių katastrofų, kurias sukėlė žmonija. Žmonės yra atsidūrę ties išnykimo riba, jų likimas priklauso tik nuo vienintelio kario, kurio rankose knyga, galinti pakeisti žmonijos likimą. Filmo veiksmas sukasi apie klajūną Elijų, kuris gabena paskutinę išlikusią Bibliją į saugią vietą Amerikos vakarų pakrantėje. Postapokalipsinė istorija pasakojama viso filmo eigoje, sekant Elijaus kelią. Tačiau vienai korporacijai tai būtų labai nepalanku…

## Išnašos

## Nuorodos
* Elijaus knyga (INDB duomenų bazėje)
* [Elijaus knyga [Rotten Tomatoes] tinklapyje]
Alan Smith

**Alanas Smitas** (; g. 1980 m. spalio 28 d.) – futbolininkas, Newcastle United klubo saugas.

Nacionalinėje komandoje žaidė 2001–2007 m.

## Laimėjimai
;Manchester United
* Premier League (1): 2006–2007

;Newcastle United
* Football League Championship (1): 2009–2010
Brešos metropolitenas

**Brešos metropolitenas** (it. *Metropolitana di Brescia*) – metropoliteno linija Brešos mieste. Sistema yra 13,7 km ilgio, ją sudaro 17 stotelių. Linija jungia šiaurinę ir pietrytinę miesto dalį.

Statybos pradėtos 2004 m., tačiau dėl archeologinių kasinėjimų kuriam laikui sustabdytos. Pakoregavus kelių stotelių vietas statybos pratęstos ir metro atidarymas nukeltas į 2013 m.

2013 m. kovo 2 d. metro linija buvo oficialiai atidaryta.

## Nuorodos
* Oficiali svetainė

## Šaltiniai
Hama

**Hama** () – miestas vakarų Sirijoje, Oronto upės slėnyje, į šiaurę nuo Damasko; muhafazos centras. Pro miestą eina svarbus geležinkelis ir plentas Damaskas – Alepas. Hama yra ketvirtas pagal dydį Sirijos miestas, nusileidžiantis Damaskui, Alepui ir Homsui.

Verčiamasi odos, tekstilės, siuvimo, cemento, maisto pramone. Vystomi įvairūs amatai (šilko dirbinių gamyba). Turizmas.

## Paveldas

Hama pasižymi turtinga, senovine architektūra. Mieste yra 150 mečečių, tarp jų: Didžioji (perstatyta iš krikščionių bazilikos) su minaretu (XI a.), an Nuri (XII a. vid.), Abu ai Fida (XIII a., su mauzoliejumi). Veikia muziejus, įkurtas XVIII a. osmanų valdžios būstinėje – Azemo rūmuose. Muziejuje saugoma netoli Hamos rasta IV a. romėnų mozaikos liekana. Oronto pakrantėse nuo romėnų laikų yra išlikę Sirijai būdingi vandens kėlimo ratai – norijos. Yra bizantiško stiliaus graikų ortodoksų bažnyčia, XVII-XVIII a. gyvenamieji namai.


Image:Trois norias hama1980.jpg|Norijos Oronto upėje
Image:Nur al-Din Mosque, Hama 01.jpg|Nur al Dino mečetė
Image:AlAzamPalace at Hama1.JPG|Al Azamo rūmai
file:Mosques in Hama, Syria.jpg|Minaretų bokštai
File:Hama-RomanOrthodoxChurch.jpg|Graikų bažnyčia


## Istorija

Hamos apylinkės gyvenamos nuo ankstyvojo neolito. Gyvenvietė žinoma nuo IV tūkstantmečio pr. m. e. Vietovę kolonizavo amoritai, ir jau tada ji buvo vadinama Hamatu. X a. pr. m. e. pradžioje – VIII a. pr. m. e. pabaigoje Hamatas buvo siro-hetitų (aramėjų) valstybės sostinė. 738 m. pr. m. e. miestą nukariavo Asirijos karalius Tiglat-Pileseras III, o po 720 m. pr. m. e. sukilimo jį sudegino Sargonas II. Helenizmo laikais, po IV a. pr. m. e., vėl atsigavo kaip **Epifanėja**, priklausė Seleukidams. VII a. Hamą užėmė ir sugriovė arabai. Miestas vėl atstatytas Omejadų laikais. 1982 m. vasario mėn. Sirijos kariuomenei malšinant islamistų maištą gerokai nukentėjo, žudynių metu žuvo 17-40 tūkst. žmonių.

## Sportas
* Al-Nawair SC (futbolo klubas);
* Al-Taliya SC (futbolo klubas);
* Hamos miesto savivaldybės stadionas; talpa 22 tūkst. žiūrovų;

## Šaltiniai
Tukosmera

**Tukosmera** – ugnikalnis Tanos (Vanuatu) saloje, aukščiausias salos taškas. Aukštis – 1 084 m. Stūkso salos šiaurės vakarinėje dalyje. Ugnikalnis turi religinę reikšmę Džono Frumo sektos pasekėjams. Jų teigimu, Tukosmera yra kalnas, nuo kurio atėjo dievai.

Paskutinis išsiveržimas buvo pleistoceno epochoje. Šiaurės vakaruose stūkso aktyvus ugnikalnis – Jasūras.
Alotropija

**Alotròpija** ( 'keistis', iš  'kitas' +  'posūkis, savybė') – tam tikrų cheminių elementų savybė priklausomai nuo slėgio ir temperatūros būti kelių būsenų ar formų. Pvz., sieros kristalai gali būti monoklininės ir rombinės sistemos. Vieninės medžiagos, kurios sudarytos iš to paties cheminio elemento, bet skiriasi struktūra ir savybėmis, vadinamos *alotropinėmis atmainomis*. Pvz., deguonies alotropinės atmainos (O2, O3); fosforo alotropinės atmainos (baltasis fosforas, raudonasis fosforas); anglies alotropinės atmainos (deimantas, grafitas, fulerenas , grafenas, karbinas, amorfinė anglis - suodžiai), sieros alotropinės atmainos.
Otaka

**Otaka** (*Japonų animacijos dienos*) – japonų animacijos (*[[anime]]*) kino festivalis, kuris vyksta Lietuvoje kartą metuose gruodžio mėnesį. Festivalį nuo 2008 m. rengia VšĮ „Kino Aljansas“.

Žodis *otaka* reiškia anime gerbėjo (vadinamu *[[otaku]]*) pastangas anime žanru sudominti ir kitus.

## Repertuarai
;2010 m.

;2009 m.

;2008 m.

## Nuorodos
* Oficialus festivalio „Otaka“ tinklalapis
Isangelis

**Isangelis** (bis. *Isangel*) – Vanuatu miestas, administracinis Tafea provincijos centras. Įsikūręs Tanos saloje. Mieste gyvena apie 1 500 gyventojų (2006 m.), didžioji jų dalis – melanezijiečiai. Pagrindinės kalbos: lenakelų, taip pat oficiali Vanuatu kalba – bislama.
Jasūras

**Jasūras** – aktyvus ugnikalnis Tanos (Vanuatu) saloje.

Aukštis virš jūros lygio – 361 m, kraterio skersmuo – apie 400 m. Ugnikalnis stūkso žymiai aukštesnio Tukosmeros (1 084 m) ugnikalnio šiaurės vakarinėje pusėje.

Jasūras – stratovulkanas, iškilęs ant Ramiojo vandenyno ir Australijos litosferos plokščių susijungimo. Ugnikalnis labai aktyvus, paskutiniai išsiveržimai buvo 2006 ir 2008 m. 2010 m. užregistruotas padidėjęs aktyvumas.

Nežiūrint į didelį aktyvumą ir dažnus išsiveržimus, Jasūras laikomas vienu prieinamiausių ugnikalnių pasaulyje, todėl dažnai lankomas turistų.

Tanos gyventojai Jasūrą laiko esant didžia šventviete.

## Šaltiniai
Pruškuvas

**Pruškuvas** () – miestas centrinėje Lenkijoje, Mozovijos vaivadijoje. Apskrities administracinis centras. 

Gyvenvietė susikūrė XV a., bet miesto statusą pelnė tik 1916 m. Iki Antrojo pasaulinio karo Pruškuve gyveno daug žydų. Karo metu mieste buvo įkurtas Nacistinės Vokietijos stovykla. Po Antrojo pasaulinio karo Pruškuvas tapo vienu didžiausiu industriniu miestu Mozovijos vaivadijoje.

## Sportas
* Znicz Pruszków – futbolo klubas;
* „MZOS“ stadionas arba *Stadion Znicza Pruszków* – talpinantis 2 097 tūkst. žiūrovų.
* BGZ Arena, su  uždarų patalpų velodromu. Jame vyko Pasaulio ir Europos treko čempionatai.

## Išnašos

## Nuorodos
*Oficiali svetainė (lenkų k.)
Vanuatu herbas

**Vanuatu herbas** – vienas iš valstybės simbolių. Herbas buvo patvirtintas 1980 m., gavus nepriklausomybę, kai buvo sujungti anglų ir prancūzų valdomi Naujieji Hebridai. Herbe pavaizduotas melaneziečių karys rankoje laikantis ietį ir stovintis priešais ugnikalnį. Apatinėje herbo dalyje pavaizduotas nacionalisnis šalies devizas: „Long God yumi stanap“ („Už Dievą mes stovime“). Už kario pavaizduota valstybinė Vanuatu emblema: du žali cikūnų lapai, už kurių – šerno iltys.

Cikūnų lapai simbolizuoja pasaulį, o šerno iltys – gerovę (Vanuatu šernas – turtų simbolis). Valstybinis šalies devizas buvo sugalvotas pirmojo Vanuatu Respublikos premjero, anglikonų kunigo Valterio Lini.
Letaso ežeras

**Letaso ežeras** () – didžiausias Vanuatu ir Okeanijos salyno (išskyrus Naująją Gvinėją) gėlavandenis ežeras, kuris telkšo vulkaninės Gaua salos centre. 2004 m. įtrauktas į preliminarų UNESCO Pasaulio paveldo sąrašą.

Ežeras yra U formos ir iš visų pusių (išskyrus pietvakarinę) supa Gharato kalną. Ežero ilgis pietų šiaurės kryptimi apie 9 km, plotis – apie 6 km, o plotas – 19 km². Letas telkšo 20 km skersmens saloje, maždaug 600 m aukštyje virš jūros lygio. Didžiausias gylis apie 350 m. Ežeras priskiriamas prie gėlavandenių kraterinių ežerų, kurio temperatūra siekia 32° C (todėl jame gali išgyventi tik unguriai ir krevetės). Ežero vanduo neskaidrus, šiek tiek žalsvo atspalvio. Vanduo iš ežero išteka rytinėje pusėje, ir už 3 km pasiekia Siri krioklį, o po to įteka į Mbe Solomul upę, kol galiausiai išteka į Ramujį vandenyną.

Aplink ežerą lizdus suka stambūs vandens paukščiai. Kadangi ežerą supa pelkynai, aplink jį auga daugybė pelkinių augalų, tarp kurių išskiriami sagai (*[[Metroxylon warburgii]]*) ir pelkinės palmės. Tarp kitų augalų galima išskirti *[[Hibiscus tiliaceus]]*, skirtingas *[[Heliconia]]* rūšis ir *[[Cyathea lunulata]]*. Be to Leto apylinkėse užregistruota 19 endeminių augalų rūšių, 39 rūšys paukščių, iš kurių du trečdaliai endeminių, dvi rūšys driežų.

## Šaltiniai
Tafea

**Tafea** – toliausiai į pietus nutolusi Vanuatu provincija. Administracinis centras – Isangelis (Tanos s.). Provincijos pavadinimas tai akronimas, sudarytas iš pagrindinių salų pirmųjų raidžių.

Svarbiausios salos:
* Tana (565&nbsp;km²)
* Aniva (8&nbsp;km²)
* Futūna (11&nbsp;km²)
* Eromangas (975&nbsp;km²)
* Anatomas (162&nbsp;km²)

Į provincijos plotą neįtrauktos Metju ir Hanterio salos, į kurias pretenduoja Anatomo salos gyventojai.

## Šaltiniai
Keirinas

**Keirinas** () – dviračių treko rungtis, kurioje sportininkai sprintuoja iki finišo dėl pergalės. Keirinas kilo iš Japonijos. Pirmosios tokios rungties varžybos įvyko 1948 m. Kitakiūšiū, o 2000 m. buvo įtrauktas į olimpinę programą.

## Taisyklės
Keirino rungties metu duodamas masinis startas 6-9 dviratininkams. Sportininkai visą laiką privalo važiuoti už trasos greičio reguliuotojo (pvz., motociklo ar išsiskiriančio dviračio). Greitį apribojantis aparatas startuoja lėtai, 25 km/h greičiu, vėliau greitį vis didina. Likus 600-700 m iki finišo greitis būna išvystytas apie 50 km/h. Pirmasis kirtęs liniją ir tampa nugalėtoju. Keirino trasa trunka apie du kilometrus (aštuoni ratai 250 m takelyje, šeši ratai 333 m takelyje arba penki ratai 400 m takelyje).
Dara

**Dara** () – miestas pietvakarių Sirijoje, Jordanijos pasienyje, apie 160 km į pietus nuo Damasko; muchafazos centras. Pro miestą eina Damasko-Amano plentas ir geležinkelis. Maisto pramonė. Javų, vilnų, odų, amatų dirbinių prekyba. Dara yra svarbus prekybinis, tranzitinis punktas.

Yra senovinių urvų ir buveinių, romėnų amfiteatras, sena Omario mečetė.

## Istorija

Dara buvo senovės kanaaniečių miestas, egiptiečių šaltiniuose minimas XV a. pr. m. e. kaip *Atharaa*, o vėliau Senajame Testamente – kaip *Edrei*.

## Šaltiniai
Aglabidai

**Aglabidai** – vasalinė Abasidų kalifato arabų emyrų dinastija (800-909 m.) Ifrikijoje (Š. Afrika). Pradininkas Ibrahimas ibn al Aglabas (800-812 m.). Aglabidai nukariavo Siciliją, Sardiniją ir Maltą. Pelnėsi iš piratavimo jūrose, Italijos ir Prancūzijos pietinių pakrančių puldinėjimų. 

Žlugo nuo Fatimidų šiitų antpuolių.
Tarnobžegas

**Tarnòbžegas**  () – miestas-apskritis pietryčių Lenkijoje, prie Vyslos upės. Buvęs vaivadijos centras. Išvystyta mašinų, chemijos, tekstilės pramonė. Miesto apylinkėse išgaunama siera. Laisvoji ekonominė zona Euro‑Park Wisłosan, įkurta 1997 m.

## Istorija

Įkurtas 1593 m., tais pačiais metais suteiktos miesto teisės. Pavadintas įkūrėjo S. Tarnowskio vardu.

## Sportas
* KS Siarka Tarnobrzeg (futbolas)

## Šaltiniai
Pnevai

**Pnevai** () – miestas vakarų Lenkijoje, prie Pnevų ežero. Yra 3 bažnyčios.

Pnevų koplyčioje palaidota katalikų šventoji Uršulė Leduchovska. Minimas nuo 1256 m.

## Sportas
* KS Sokół Pniewy (futbolas)

## Šaltiniai
Melecas

**Melecas** (; ) – miestas pietryčių Lenkijoje, prie Vislokos upės. Meleco apskrities administracinis centras. Nuo 1999 m. priklauso Pakarpatės vaivadijai, 1975–1998 m. buvo Žešuvo vaivadijoje.

Išvystyta mašinų ir aviacijos pramonė.

## Sportas
* FKS Stal Mielec futbolo klubas,
* Stadion Stali, futbolo stadionas, kurio talpa	6 800 žiūrovų.
Palermo metropolitenas

**Palermo metropolitenas** (it. *Metropolitana di Palermo*) – metropolitenas, aptarnaujantis Palermo miestą, Sicilijoje (pietų Italijoje). Dalinamas į dvi linijas (A ir B).

## Istorija
Pirmoji Palermo metro linija B pradėjo veikti 1990 m. mėnesį prieš XIV pasaulio futbolo čempionatą, kuris vyko Italijos miestuose. Iš pradžių metro turėjo vos 6 stoteles.

Po trejų metų 1993 m. buvo atidaryta antroji A linija. Abejose metro linijose traukiniai važiuoja kas 30 min., tačiau iš centro į oro uostą vedančią liniją kartais aptarnauja ir įprasti traukiniai.

2001 m. birželio 22 d. buvo atidaryta nauja stotelė tunelyje *Palazzo Reale-Orleans*, sujungianti miesto centrą. Po kelių mėnesių metro linija buvo pratęsta iki Palermo oro uosto.

2004 m. dauguma miesto traukinių buvo pakeisti į naujus elektrinius traukinius, vadinamus *Minuettos*.

2016 m. vasario 17 d. buvo atidarytos naujos trys metro stotelės – Maredolce, Guadagna ir Lolli.

2023 m. rugsėjo 11 d. buvo atidaryta dar 2003 m. pastatyta Orsa stotelė.

## Šaltiniai
Kauno technologijos universiteto biblioteka

**Kauno technologijos universiteto biblioteka** – aukštosios mokyklos (Kauno technologijos universiteto) biblioteka Lietuvoje, Kaune, K. Donelaičio g. 20. Kauno technologijos universiteto biblioteka susideda iš centrinės bibliotekos ir šešių fakultetų bibliotekų. Taip pat turi septynis abonementus ir dešimt skaityklų.

## Pavadinimų kaita
* 1950 m. Kauno politechnikos instituto biblioteka
* 1974 m. Kauno Antano Sniečkaus politechnikos instituto biblioteka
* 1989 m. Kauno politechnikos instituto biblioteka
* 1990 m. Kauno technologijos universiteto biblioteka

## Istorija
Biblioteka įkurta Kaune 1950 m., reorganizavus Kauno valstybinį universitetą į Kauno politechnikos (KPI) ir Kauno medicinos (KMI) institutus.

1978 m. įkurtas Retų spaudinių skyrius.

2001–2004 m. rekonstruotas Centrinės bibliotekos antrasis aukštas, jame atidaryta moderni Skaitytojų salė.
Priklauso Lietuvos mokslinių bibliotekų asociacijai.

## Fondai
Bibliotekos fondus sudaro daugiau nei 2 milijonai egzempliorių. Didžiausią bibliotekos fondų dalį (apie 69%) sudaro technologinių mokslų literatūra. Žymią (15%) fondų sudaro fizinių mokslų literatūra. Vertingiausią bibliotekos fondą sudaro XV–XVIII a. spaudiniai (inkunabulai, aldai, paleotipai, elzevyrai bei kiti senieji leidiniai, demonstruojantys Europos kultūros ir mokslo raidą iki 1800 m. Dauguma XIX–XX a. spaudinių turi išliekamąją lituanistinę arba lituaninę vertę. Bibliotekoje saugomi ir senieji 1591–1945 m. laikotarpio lietuviški spaudiniai. Seniausioji šio rinkinio knyga – Jono Bretkūno „Postilė“.

Bibliotekoje saugomas ir spaudos draudimo metų (1864–1904 m.) rinkinys. Jį sudaro daugiau nei tūkstantis knygų. Tarpukario Lietuvos knygų ir smulkiųjų spaudinių fonde sukaupta daug Lietuvos mokslo ir kultūros istorijai reikšmingų leidinių. Skyriuje saugomi vertingi kartografijos, ikonografijos rinkiniai bei reikšmingų Lietuvos bibliofilijos istorijai asmeninių bibliotekų (Vaclovo Biržiškos, J. Tumo-Vaižganto ir kitų) paveldo kolekcijos.
 
## Direktoriai
* Vaclovas Biržiška – 1923–1944 m.
* Augustinas Janulaitis – 1944–1946 m.
* Vincas Ruzgas – 1946–1948 m.
* Stefanija Užkurytė – 1948–1976 m.
* Genovaitė Romanovienė – 1976–1991 m.
* Genė Duobinienė – 1991–2014 m.
* Gintarė Tautkevičienė – nuo 2014 m.

## Šaltiniai

## Literatūra
* Kauno technologijos universiteto biblioteka (sud. Vanda Dovydaitytė, Genė Duobinienė). – Kaunas: Technologija, 2007. – 28 p.: iliustr. – ISBN 978-9955-25-395-2

## Nuorodos
* Kauno technologijos universiteto biblioteka (KTU tinklavietės inf.)
Žešuvas

**Žèšuvas**  (, , , ) – miestas-apskritis pietryčių Lenkijoje, vaivadijos centras. Išvystyta mašinų, maisto pramonė. XV–XVIII a. architektūros paminklai.

## Istorija

Įkurtas XIV a.

## Sportas
* ZKS Stal Rzeszów (futbolas)
* CWKS Resovia Rzeszów (futbolas)
* Miesto stadionas, kurio talpa 12 tūkst. žiūrovų.
* Stadion Resovii („Resovijos“ stadionas), kurio talpa 3,4 tūkst. žiūvovų.

## Galerija
* Kunigaikščių Liubomirskių pilis (XVII amžius).


Rzeszów zamek 2004b.jpg|thumb|left|Liubomirskių pilis


## Šaltiniai
Staliova Volia

**Staliova Volia** – miestas pietryčių Lenkijoje, prie Vyslos ir Sano santakos. Išvystyta sunkioji, ypač plieno pramonė, statybų sektorius.

## Sportas
* ZKS Stal Stalowa Wola (futbolas)
Gožuvas

**Gòžuvas**  (arba ***Didžiõsios Lénkijos Gòžuvas***; , ) – miestas-apskritis vakarų Lenkijoje, prie Vartos upės, buvęs vaivadijos centras. Išvystyta chemijos (poliamidinio ir viskozinio pluošto, techninių verpalų, poliamidinių dirbinių), farmacijos (veterinarinių vaistų) pramonė, statybinių mašinų gamyba, traktorių detalių ir agregatų, „Volkswagen“ automobilių detalių gamyba, „Land Rover“ automobilių montavimas. Medienos apdirbimo, tekstilės (šilko, lino, techninių audinių) ir trikotažo, maisto pramonė, metalo dirbinių (ketaus liejinių), statybinių medžiagų, ortopedinės avalynės gamyba.

## Sportas
* GKP Gorzów Wielkopolski (futbolas)

## Šaltiniai
Mazovijos Novy Dvuras

**Mazovijos Novy Dvuras** – miestas rytinėje Lenkijoje. Išlikusi Modlino tvirtovė. Išvystyta chemijos, lengvoji, maisto, medienos pramonė.

## Sportas
* MKS Świt Nowy Dwór Mazowiecki (futbolas)

## Miestų partnerystė

* Nyderoršelis
* Elektrėnai
## Galerija

POL Nowy Dwór old house.jpg| 
POL Nowy Dwór church.jpg|Bažnyčia
POL Nowy Dwór main street.jpg| 
POL Nowy Dwór monument.jpg| 
POL Nowy Dwór Wybicki.jpg| 
Nowy_Dwor_Mazowiecki_Wisla_01.JPG| 
Nowy_Dwor_Mazowiecki_Wisla_02.JPG| 
Nowy_Dwor_Mazowiecki_Wisla_03.JPG| 
POL Nowy Dwór main square.jpg|Turgus
Nowy_Dwór_Mazowiecki_-_town_hall_(2006).jpg|
Valbžychas

**Valbžychas** () – miestas pietvakarių Lenkijoje, buvęs vaivadijos centras. Žemutinės Silezijos akmens anglies baseino centras. Išvystyta mašinų pramonė. Yra kalnų muziejus. Prie miesto įkurtas kalnų balneologinis kurortas Ščavnas Zdrujus.

## Sportas
* GKS Zagłębie Wałbrzych (futbolas)
Hobšeidas

**Hobšeidas** (; ; ) – miestas pietvakarių Liuksemburge, į vakarus nuo Kapeleno, netoli sienos su Belgija.

## Istorija

1880 m. nutiestas geležinkelis Petanžas–Etelbriukas.

## Sporta s
* FC Alliance Äischdall 07 – futbolo klubas;
: Namų rungtynes žaidžia Stade Koericherberg (Hobšeidas). Stadiono talpa – 2,1 tūkst žiūrovų. Natūralios vejos danga (žolė).

## Išnašos

## Nuorodos
* Oficiali komunos svetainė
* Oficiali FC Alliance Äischdall 07 svetainė
Kanachas

**Kanachas** (; ; ) – miestelis pietryčių Liuksemburge, prie Leningeno, į šiaurę nuo Rėmicho. Yra bažnyčia, veikia didžiausias šalyje golfo klubas.

## Sportas
* FC Jeunesse Canach – futbolo klubas.
* Namų rungtynes žaidžia Terrain Rue de Lenningen – futbolo stadione, kurio talpa 1,5 tūkst. žiūrovų. Stadiono veja – dirbtinė danga.

## Išnašos

## Nuorodos
* Oficiali futbolo klubo svetainė
Hošaražas

**Hošaražas** (; ; ) – miestelis pietvakarių Liuksemburge, netoli Bašaražo. Yra XVIII a. bažnyčia.

## Sportas
* UN Käerjéng 97 (futbolo klubas)
Liubinas

**Liubinas** – miestas pietvakarių Lenkijoje, 20 km į šiaurę nuo Legnicos, prie Zimnicos upės. Tarptautinis oro uostas. Stipriai išvystyta vario gavybos pramonė.

## Sportas
* SSA Zagłębie Lubin (futbolo klubas),
* „Zagłębie“ stadionas, kurio talpa daugiau nei 16 tūkst. žiūrovų.
Tychos

**Týchos**  (, ) – miestas-apskritis pietų Lenkijoje, Aukštutinės Silezijos aglomeracijoje. Nutolęs 20 km nuo Katovicų. Nuo 1999 m. priklauso Silezijos vaivadijai. Išvystyta automobilių, popieriaus, chemijos, maisto pramonė. Angliakasybos centras.

## Sportas
* GKS 71 Tychy (futbolo klubas);
* Miesto stadionas

## Galerija

## Šaltiniai
Palmyra (Sirija)

**Palmyra** arba **Tadmoras** () − buvęs miestas (dabar Palmyros oazė) Sirijoje, Sirijos dykumoje; 215 km į šiaurės rytus nuo Damasko.

Palmyra tiriama nuo XVIII a. pabaigos. Atkasta dalis antikinio miesto, turėjusio stačiakampį gatvių tinklą, griuvėsių: centrinės gatvės fragmentų su didžiulėmis korintinėmis kolonadomis, arkos su didžiąja kolonada, Baalio šventyklos, agoros, teatro, miesto gynybinių sienų su vartais. Už miesto sienų buvusiame nekropolyje rasta bokštinių (su gausiomis įkapėmis, mirusiųjų skulptūrų portretais), požeminių kapų, mauzoliejų, daug antkapinių reljefų. Palmyros šiaurės vakarinėje dalyje yra Diokletiano stovykla su Vėliavų šventykla.

1980 m. Palmyra įtraukta į UNESCO Pasaulio paveldo sąrašą.

## Istorija
Palmyra pirmą kartą minima II tūkstantmečio pr. m. e. pirmoje pusėje. Ji buvo svarbus karavanų prekybos ir amatų centras. 

II tūkstantmečio pr. m. e. pabaigoje Palmyrą sugriovė Asirija, o X a. pr. m. e. ją atstatė Izraelio karalius Saliamonas.

Nuo 64 m. pr. m. e. Palmyra buvo romėnų Sirijos provincijos miestas ir turėjo autonomiją. Labiausiai Palmyra klestėjo I–III amžiuje.

Palmyros karalienė Zenobija (*Zenobia Septimia*) organizavo prieš romėnus sukilimą ir užėmė Vakarų Aziją, Egiptą, bet 272 m. pralaimėjo imperatoriui Aurelianui. 273 m. romėnai Palmyrą užėmė ir sugriovė.

## Nuorodos
*Palmyra (anglų k.)
Kamišlis

**Kamišlis** (, ) – miestas Sirijos šiaurės rytuose, Hasekės muchafazoje, prie Turkijos sienos (priešais Turkijos miestą Nusaibiną), prie Džagdžagos upės (Eufrato baseinas). Iš miesto geležinkeliai veda į Alepą, Adaną ir Mosulą. Veikia oro uostas.

Svarbus naftos perdirbimo centras (naftotiekis iš Karašuko naftos gavybos rajono, esančio 80 km į rytus nuo Kamišlio). Cemento gamyba. Apylinkėse auginami kviečiai, miežiai, vilnamedžiai, veisiamos avys.

Kamišlyje gyvena didelė kurdų bendruomenė, neretai kyla riaušės tarp kurdų separatistų ir Sirijos pareigūnų.

## Istorija
Kamišlis įkurtas 1926 m., tiesiant geležinkelį į Mosulą.

## Sportas
* Al-Jihad SC (futbolo klubas);
* Namų arena yra „Balandžio 7-osios dienos“ stadionas, kurio talpa 10 tūkst. žiūrovų.

## Šaltiniai
Mercigas

**Mercigas** (; ; ) – miestas šiauriniame Liuksemburge.

## Istorija
Mercigas pirmą kartą paminėtas 762 m. – viena seniausių šalies gyvenviečių šalyje.

Įkurtas 1874 m., kai dalis Fioleno komunos teritorijos buvo paskirta Mercigo komunai.

## Sportas
* FC Sporting Mertzig – futbolo klubas.
* Namų rungtynes žaidžia „An der Burwiesen“ stadione.

## Išnašos

## Nuorodos
* Oficiali futbolo klubo svetainė
Sirijos muchafazos

Sirija suskirstyta į 14 gubernijų (*muchafazų*). Gubernatorius skiriamas vidaus reikalų ministro teikimu, po ministrų kabineto pritarimo. Kiekvienoje gubernijoje renkamas vietinis parlamentas. 2007 m. Sirijoje buvo 84 miestai ir 6432 gyvenvietės (nedideli miestai ir kaimai).

## Gubernijos

## Nuorodos
* Syria (Citypopulation.de)
* Provinces of Syria (Statoids.com)
Monderkanžas

**Monderkanžas** (; ; ) – miestas pietvakarių Liuksemburge, į šiaurę nuo Ešo. Yra bažnyčia (istorijos paminklas). 2018 m. duomenimis mieste būta 6 936 gyventojų.

## Sportas
Miestas yra svarbus sporto centras, jame įsikūrusi Liuksemburgo futbolo federacija. 
* FC Mondercange – futbolo klubas.
* FC Mondercange (moterys) – moterų ekipa.
* Namų rungtynes žaidžia Stade Communal Mondercange. Šio stadiono talpa – 3,3 tūkst. žiūrovų.

## Šaltiniai

## Nuorodos
* Oficiali komunos svetainė
Nyderkornas

**Nyderkornas** – miestelis pietvakarių Liuksemburge, į pietryčius nuo Petanžo, prie Šjero upės. Geležinkelio stotis. Yra ligoninė.

## Sportas
* FC Progrès Niedercorn – futbolo klubas;
* Progrès Niedercorn (moterys) – moterų futbolo ekipa.
* „Jos Haupert“ stadionas, kurio talpa 2,8 tūkst. žiūrovų.

## Išnašos

## Nuorodos
* Oficiali futbolo klubo svetainė
Rodanžas

**Rodanžas** – miestas pietvakarių Liuksemburge, į pietvakarius nuo Petanžo, prie sienos su Belgija ir Prancūzija. Geležinkelio stotis. Išvystyta plieno pramonė.

## Sportas
### Futbolas
* FC Rodange 91 – futbolo klubas;
* FC Racing Rodange – buvęs futbolo klubas. Rodanžo „Racing“ gyvavo 1931-1991.
* Namų rungtynes žaidžia Savaivaldybės stadione () – futbolo stadione, kurio talpa 2 520 žiūrovų. Stadiono veja – dirbtinė danga.

## Išnašos

## Nuorodos
* Oficiali FC Rodange 91 svetainė
Vormeldanžas

**Vormeldanžas** (; ; ) – miestelis pietryčių Liuksemburge, prie Mozelio upės pasienyje su Vokietija. Vyno pramonė.

## Sportas
* FC Koeppchen Wormeldange – futbolo klubas;
* FC Koeppchen Wormeldange (moterys) – moterų futbolo ekipa.
* Namų rungtynes žaidžia Stade am Ga. Šis stadionas talpina 1 000 iūriovų. Turi sintetinę dangą.

## Išnašos

## Nuorodos
* Oficiali futbolo klubo svetainė
2010 m. Europos trumpo baseino plaukimo čempionatas

**2010 m. [[Europos trumpo baseino čempionatas|Europos trumpo baseino plaukimo čempionatas]]** – 18-as Europos šalių geriausių plaukikų trumpame baseine (25 m) čempionatas, kuris vyko Eindhovene, Nyderlanduose. Pirmąją čempionato dieną Vytautas Janušaitis 200 m kompleksiniame plaukime pelnė sidabro medalį.

Pagal čempionato taisykles, kiekviena šalis turi galimybę į kiekvieną rungtį deleguoti po trys sportininkus, bet į kitą etapą patenka tik du šalies atstovai. Trims tos paties šalies plaukikams pasiekus rezultatus, leidžiančius pelnyti vietas kitame etape, prasčiau atplaukęs nei kiti du plaukikai sportininkas į kitą etapą nepatenka. Tokiu atveju pakvietimą pelno kitų šalių prasčiau plaukę atstovai.

## Medalių lentelė

## Rezultatai
### Vyrai

### Moterys

## Lietuvos komanda

## Dalyvaujančios šalys
Čempionate pasirodė atstovai iš 35 Europos šalių:

*
*
*
*
*
*
*
*
*

*
*
*
*
*
*
*
*
*

*
*
* 
* 
*
*
* 
*
*

*
*
*
*
*
*
*
*

## Išnašos

## Nuorodos
*Oficiali svetainė
Sanemas

**Sanemas** (; ; ) – miestas pietvakarių Liuksemburge. Išlikusi pilis, yra koplyčia.

## Sportas
* CS Sanem – futbolo klubas;
* Namų rungtynes žaidžia Stade du CS Sanem. Šio stadiono talpa 1 000 žiūrovų.

## Išnašos

## Nuorodos
* Oficiali futbolo klubo svetainė
Šteinfortas

**Šteinfortas** (; ; ) – miestas pietvakarių Liuksemburge, pasienyje su Belgija, prie Eišo upės. Įsikūręs gamtosaugos centras.

## Sportas
* SC Steinfort (futbolo klubas)
Riumelanžas

**Riumelanžas** (; ; ) – pačiuose Liuksemburgo pietuose įsikūręs miestas, esantis pasienyje su Prancūzija. 

## Istorija
Įkurtas 1891 m.

## Lankytinos vietos
Liuksemburgo šachtų muziejus įkurtas nebeveikiančios geležies šachtoje. 

## Sportas
* US Rumelange – futbolo klubas;
* Savaivaldybės stadionas () – futbolo stadionas, kurio talpa 2 950 žiūrovų. Stadiono veja – dirbtinė danga.

## Išnašos

## Nuorodos
* Oficiali US Rumelange svetainė
* Šachtų muziejaus svetainė
Lietuvos rašytojų sąjungos premija

**Lietuvos rašytojų sąjungos premija** nuo 1992 m. skiriama už didelės vertės literatūrinį kūrinį, išleistą per pastaruosius dvejus metus. Premija teikiama kasmet sausio 6-ąją – Trijų Karalių dieną.

Premijos dydį Lietuvos rašytojų sąjungos (LRS) valdyba nustato kasmet. Šią premiją skiria LRS valdybos renkama penkių narių komisija.

## Laureatai

* 1992 m. Leonardui Gutauskui už romaną „Vilko dantų karoliai“
* 1993 m. Antanui A. Jonynui už eilėraščių rinktinę „Nakties traukinys“
* 1994 m. Jurgiui Kunčinui už romaną „Tūla“
* 1995 m. Henrikui Algiui Čigriejui už eilėraščių knygą „Po laiko juokas − vėlyva metūgė“
* 1996 m. Nijolei Miliauskaitei-Bložienei už eilėraščių rinkinį „Uždraustas įeiti kambarys“
* 1997 m. Onei Baliukonei už eilėraščių rinkinį „Bokštai“
* 1998 m. Donaldui Kajokui už poezijos rinktinę „Meditacijos“
* 1999 m. Romualdui Granauskui už knygą „Gyvulėlių dainavimas“
* 2000 m. Valdemarui Kukului už poezijos rinkinį „Aštuoni gėli vakarai“
* 2001 m. Juditai Vaičiūnaitei už eilėraščių rinkinį „Debesų arka“
* 2002 m. Sigitui Gedai už eilėraščių rinktinę „Sokratas kalbasi su vėju“
* 2003 m. Petrui Dirgėlai už romaną „Ceremonijų knygos“
* 2004 m. Sigitui Parulskiui už romaną „Trys sekundės dangaus“
* 2005 m. Stasiui Jonauskui už eilėraščių rinktinę „Žolės balsas“
* 2006 m. Aldonai Puišytei už poezijos rinktinę „Palaimink žodį ir aidą“
* 2007 m. Ramūnui Klimui už romaną „Maskvos laikas“
* 2008 m. Liudvikui Jakimavičiui už eilėraščių apysaką „Elio“
* 2009 m. Danutei Kalinauskaitei už apsakymų knygą „Niekada nežinai“
* 2010 m. Donatui Petrošiui už eilėraščių knygą „Aoristas“
* 2011 m. Kornelijui Plateliui už eilėraščių rinkinį „Karstiniai reiškiniai“
* 2012 m. Andriui Jakučiūnui už apsakymų knygą „Lalagė“
* 2013 m. Alvydui Šlepikui už romaną „Mano vardas – Marytė“
* 2014 m. Aidui Marčėnui už eilėraščių rinkinį „Tuščia jo“
* 2015 m. Algimantui Mikutai už poezijos rinktinę „Gyvenau be laikrodžio“
* 2016 m. Herkui Kunčiui už dilogiją „Dviveidis romanas“
* 2017 m. Giedrei Kazlauskaitei už eilėraščių rinkinį “Singerstraum”
* 2018 m. Mindaugui Kvietkauskui už eseistikos knygą „Uosto fuga“
* 2019 m. Undinei Radzevičiūtei už romaną „Kraujas mėlynas“
* 2020 m. Mindaugui Nastaravičiui už eilėraščių knygą „Bendratis“
* 2021 m. Rimantui Kmitai už romaną „Remyga“
* 2022 m. Vandai Juknaitei už autobiografinę apysaką „Ta dūzgianti ir kvepianti liepa yra“
* 2023 m. Gintarui Grajauskui už eilėraščių rinkinį „Nykstamai menkų dydžių poveikis megastruktūroms“
* 2024 m. Tomui Venclovai už eilėraščių rinkinį „Už Onos ir Bernardinų“
* 2025 m. Viktorijai Daujotaitei už autobiografinių tekstų knygą „Kai rašai, nebijai“
* 2026 m. Mariui Burokui už eilėraščių rinkinį „Seismografas“

## Nuorodos
*Lietuvos rašytojų sąjungos premija – VLE
Kelis (Liuksemburgas)

**Kelis** (; ; ) – miestas pietvakarių Liuksemburge. 1957 m. pastatytas paminklas angliakasiams, žuvusiems dėl sunkaus darbo šachtose.

## Istorija

Minimas nuo 1235 m.

## Sportas
* Union 05 Käl-Téiteng – futbolo klubas.
* Namų rungtynes žaidžia Stade Victor Marchal stadione, Tetanže, kurio talpa vienas tūkstantis žiūrovų. Stadiono danga natūralios vejos (žolė).

## Nuorodos
* Oficiali Union 05 Käl-Téiteng svetainė 

## Išnašos
Rosportas

**Rosportas** (; ; ) – miestelis rytų Liuksemburge, prie sienos su Vokietija. Gėrimų pramonė (didžiausias mineralinio vandens gamintojas šalyje).

## Sportas
* FC Victoria Rosport – futbolo klubas.
* Namų rungtynes žaidžia Party Rent Arena (talpa 1 500).

## Išnašos

## Nuorodos
* Oficiali futbolo klubo svetainė
Vaserbiligas

**Vaserbiligas** (; ; ) – miestas rytų Liuksemburge, pasienyje su Vokietija, prie Mozelio ir Zauerio santakos. Garsėja didele degaline, kurioje kuro pasipildo daug vairuotojų, kertančių sieną su Vokietija.

## Sportas
* Union Mäertert-Waasserbëlleg – futbolo klubas;
* Union Mertert-Wasserbillig (moterys) – moterų futbolo ekipa, rungtyniavo Dames Ligue 1.
* FC Jeunesse Wasserbillig – futbolo klubas. Veiklos metai 1908-1994.

## Išnašos

## Nuorodos
* Vaserbiligas  (vokiškai)
* Oficiali futbolo klubo svetainė
Palmyra

**Palmyra** arba **Palmira** gali reikšti:

* Palmyra – moteriškas vardas;
* Palmira – miestas Kolumbijoje;
* Palmira – miestas Kuboje;
* Palmira – miestas Venesueloje;
* Palmyra – senovinis miestas Sirijoje,
* Palmyra (*Borassus*) – palmių gentis.
Hesperanžas

**Hesperanžas** (; ; ) – miestas pietų Liuksemburge, į pietryčius nuo Liuksemburgo miesto. Pramonės centras. XI a. pilies liekanos.

## Sportas
* FC Swift Hesperange – futbolo klubas.
* Namų rungtynes žaidžia „Alphonse Theis“ stadione, kuris talpina daugiau nei 3 tūkst. žiūrovų. Iš jų – 600 sėdimų vietų.

## Išnašos

## Nuorodos
* Oficiali futbolo klubo svetainė
The Devil's Hall of Fame

**The Devil's Hall of Fame** – antrasis Danijos progresyviojo metalo muzikos grupės Beyond Twilight studijinis albumas, išleistas 2001 metais.

## Dainų sąrašas
# "Hellfire" – 08:18
# "Godless and Wicked" – 03:54
# "Shadowland" – 05:33
# "The Devil's Waltz" – 02:39
# "Crying" – 07:19
# "The Devil's Hall of Fame" – 08:26
# "Closing the Circle" – 02:55
# "Perfect Dark" – 06:44